Райнер Мария Рилке
Буда

Превод от немски: Петър Велчев, 1979

chitanka.info

Той сякаш слуша. В небесата скита…

А ние сме стаили дъх в захлас.

Звезда е той. Сред свойта звездна свита —

огромна, но невидима за нас.

О, той е всичко. Как ще се стремим

да ни съзре? И кой ще го накара?

Дори сега да коленичим с вяра

той ще е като звяр невъзмутим[1].

Това, че сме в нозете му от страх,

от векове е негова представа.

Забравя, че живеем. Но познава

това, което ни превръща в прах.

1905

[1] Той ще е като звяр невъзмутим — Според Рилке ангелската същност на Буда се проявява и в неговото непостижимо безразличие към живота и човека. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.